**301/2018. (X. 15.) GVB. számú határozat**

A Gazdasági és Városstratégiai Bizottság – a helyiségbérlet szabályairól szóló 17/2006. (V. 25.) önkormányzati rendelet 5. § (4) bekezdése alapján – javasolja, hogy a Szombathely, Semmelweis u. 8. fszt. 1. szám alatti üzlethelyiségre vonatkozó bérleti szerződés 2028. október 31. napjáig kerüljön meghosszabbításra, Tóth Béla szombathelyi lakos részére az alábbi feltételekkel:

* a bérleti díj bruttó 92.200,- Ft/hónap,
* a bérleti díj késedelmes teljesítése esetén a bérlő a Ptk. rendelkezései szerint megállapított késedelmi kamatot köteles megfizetni,
* a helyiséget a bérlő – az abban folytatni kívánt tevékenység gyakorlásához szükséges módon – a saját költségén köteles kialakítani, felszerelni és berendezni,
* a bérlő a helyiség használatát másnak nem engedheti át,
* a bérlő a bérlet megszűnésekor a helyiséget köteles tisztán, kiürítve, átadáskori állapotban és felszereltséggel visszaadni, és ráfordításainak, illetve azok időarányos részének megtérítésére nem tarthat igényt.

A Gazdasági és Városstratégia Bizottság javasolja a polgármesternek, hogy a bérleti szerződést a fent megjelölt feltételek mellett Tóth Béla bérlővel hosszabbítsa meg.

**Felelős:** Dr. Puskás Tivadar, polgármester

Lendvai Ferenc, a Gazdasági és Városstratégiai Bizottság elnöke

(végrehajtásért: Dr. Németh Gábor, a SZOVA Nonprofit Zrt. vezérigazgatója

 Lakézi Gábor, a Városüzemeltetési Osztály vezetője)

**Határidő:** azonnal